Kakhovka

Kakhovka (ukrainsk Каховка, russisk Кахо́вка) er en havneby ved Dnipro i Kherson oblast (provins) sør i Ukraina. Den er det administrative senteret i Kakhovsky rajon (distrikt), mens selve byen har status som en egen rajon i oblasten. Byen har omkring 35 900 innbyggere (2019).

I 1492, mens området var del av Krimkhanatet, ble det bygd en festning her, ved navn İslâm Kermen (senere også kalt Shagin-Girei, formodentlig etter Şahin Giray). Det ble ofte angrepet av kosakker og til slutt ødelagt av dem under Ivan Mazepas ledelse i 1695.

På borgens gamle murer oppstod bosetningen Sjagingirejskoje (ukrainsk Шагингирейское), som nevnes i kilder fra 1771. Mens selve byen ble grunnlagt på samme sted i 1791 av den russiske obersten D.M. Kulikovskij. Den fikk bystatus i 1918.

I august 1920, under kommunistenes siste krafttak under den russiske borgerkrig for å drive Wrangels hvite armé ut av Krim, klarte Ieronim Uborevitsj å sikre et brohode ved Kakhovka, som ble åsted for intense kamper, «antagelig det nærmeste borgerkrigen kom til verdenskrigens skyttergravkamper»Evan Mawdsley: The Russian Civil War Edinburgh: Birlinn, 2008, s. 268.

Mellom 1947 og 1956 ble Kakhovka-reservoaret dannet da elven ble demmet opp.

I selve Kakhovka ligger en stor fabrikk for matforedling.

 Befolkningsutvikling 
 1923  1926  1939  1959  1970  1979  1989  2001  2010  2020           
Kilde: Demografi til ukrainske byer hos pop-stat.mashke.org

 Referanser 

 Eksterne lenker 


Kategori:Byer i Kherson oblast
Kategori:Guvernementet Taurida
Kategori:Bosetninger etablert i 1791
Kategori:1791 i Russland
Kategori:Byer grunnlagt i 1848
Kategori:Bosetninger ved Dnipro